Եվ կրկին աստղաֆիզիկան՝ հիմնարար գիտության այդ ճյուղը ճանաչվում է ամենադինամիկ զարգացող ու խոստումնալից ճյուղը՝ Հայաստանում: Ռելատիվիստական աստղաֆիզիկան, հիմնվելով հարաբերականության տեսության վրա, ուսումնասիրում է տիեզերքի այնպիսի պայմանները, որտեղ չի գործում ձգողականության օրենքն ու դասական մեխանիկայի այլ դրույթները՝ լուսամոտ արագություններ, աներևակայելի խիտ նյութեր, սև անցքեր, նեյտրոնայն աստղեր, գրավիտացիոն ալիքներ ու այլ էկզոտիկ օբյեկտներ: